Въпреки военните си успехи той не е избран за консул през 192 пр.н.е. и става през 191 пр.н.е. за втори път претор. Като такъв и пропретор следващата година той е главнокомандващ на морските сили на Рим и съюзниците му по време на Римско-сирийската война против Антиох III Велики. Ливий постига важна победа над наварха Поликсенид в морско сражение край Корикус. В края на 190 пр.н.е. е посланик и привлича цар Прусий I на Витиния в римската коалиция.